“อารัมโก” ยักษ์ใหญ่น้ำมันซาอุฯ โกยกำไร Q2 นิวไฮ 1.71 ล้านลบ. รับยอดขาย-ค่าการกลั่นพุ่ง
"อารัมโก" ยักษ์ใหญ่น้ำมันซาอุฯ โกยกำไร Q2/65  นิวไฮแตะ 1.71 ล้านล้านบาท รับยอดขาย-ค่าการกลั่นพุ่ง ดันงวด 6 เดือนแรกปีนี้ ทะลุ 3.11 ล้านล้านบาท พร้อมควักเฉียด 7 แสนล้านบาท จ่ายปันผลในไตรมาส 3/65
"อารัมโก" ยักษ์ใหญ่น้ำมันซาอุฯ โกยกำไร Q2/65  นิวไฮแตะ 1.71 ล้านล้านบาท รับยอดขาย-ค่าการกลั่นพุ่ง ดันงวด 6 เดือนแรกปีนี้ ทะลุ 3.11 ล้านล้านบาท
15 ส.ค. 2565

ผู้สื่อข่าวรายงานว่า เมื่อวันอาทิตย์ (14 ส.ค.) ที่ผ่านมา อารัมโก (Aramco) บริษัทน้ำมันยักษ์ใหญ่ของซาอุดีอาระเบีย เปิดเผยว่า บริษัทรายงานกำไรสุทธิช่วงไตรมาส 2/2565 เพิ่มขึ้นร้อยละ 90 เมื่อเทียบช่วงเดียวกันของปีก่อน แตะที่ระดับ 4.84 หมื่นล้านดอลลาร์สหรัฐ หรือคิดเป็นมูลค่า 1.71 ล้านล้านบาท ซึ่งถือเป็นสถิติรายไตรมาสครั้งใหม่ของบริษัทนับตั้งแต่เริ่มเสนอขายหุ้นให้แก่ประชาชนครั้งแรก(IPO) เมื่อปี 2562
โดยรายได้สุทธิของอารัมโก ช่วงครึ่งแรก 2565 แตะระดับสูงใหม่ที่ 8.79 หมื่นล้านดอลลาร์สหรัฐ  หรือคิดเป็นมูลค่า 3.11 ล้านล้านบาท เพิ่มขึ้นจาก 4.72 หมื่นล้านดอลลาร์สหรัฐ หรือมูลค่า 1.67 ล้านล้านบาท ในช่วงเดียวกันของปีก่อน เนื่องด้วยราคาน้ำมัน ยอดจำหน่าย และอัตรากำไรจากการกลั่นที่เพิ่มขึ้น
ขณะเดียวกันอารัมโกยังประกาศแผนการจ่ายเงินปันผล จำนวน 1.88 หมื่นล้านดอลลาร์สหรัฐ หรือคิดเป็นมูลค่า ราว 6.67 แสนล้านบาท ในไตรมาส 3/2565
ด้านอามิน เอช. นาสเซอร์ ประธานและซีอีโอของอารัมโก ระบุว่า ผลประกอบการช่วงไตรมาส 2/2565 ที่สูงทำสถิตินั้นสะท้อนความต้องการน้ำมันที่เพิ่มขึ้น โดยคาดว่าความต้องการน้ำมันจะเติบโตในช่วงที่เหลือของทศวรรษนี้ แม้เผชิญแรงกดดันทางเศรษฐกิจขาลงตามการคาดการณ์ทั่วโลกในระยะสั้น
ที่มา : ซินหัว